CELEX: 32015D0522
Language: da
Date: 2015-03-25 00:00:00
Title: Kommissionens gennemførelsesafgørelse (EU) 2015/522 af 25. marts 2015 om visse beskyttelsesforanstaltninger over for højpatogen aviær influenza af subtype H5N8 i Ungarn (meddelt under nummer C(2015) 1711)

27.3.2015   
            
            
               DA
            
            
               Den Europæiske Unions Tidende
            
            
               L 82/111
            
         KOMMISSIONENS GENNEMFØRELSESAFGØRELSE (EU) 2015/522
   af 25. marts 2015
   om visse beskyttelsesforanstaltninger over for højpatogen aviær influenza af subtype H5N8 i Ungarn
   
      
         (meddelt under nummer C(2015) 1711)
      
   
   (Kun den ungarske udgave er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Aviær influenza er en infektiøs virussygdom hos fugle, herunder fjerkræ. Infektioner med aviær influenza-vira hos tamfjerkræ forårsager to hovedformer af sygdommen, som har forskellig virulens. Den lavpatogene form giver generelt kun milde symptomer, mens den højpatogene form forårsager meget stor dødelighed hos de fleste fjerkræarter. Sygdommen kan have alvorlige konsekvenser for fjerkræopdrættets rentabilitet.
            
         
               (2)
            
            
               Man finder hovedsagelig aviær influenza hos fugle, men infektionen kan under visse omstændigheder også forekomme hos mennesker, skønt der generelt er tale om en meget lille risiko.
            
         
               (3)
            
            
               Ved udbrud af aviær influenza er der risiko for, at sygdomsagensen spreder sig til andre bedrifter, hvor der holdes fjerkræ eller andre fugle i fangenskab. Sygdomsagensen kan således sprede sig fra en medlemsstat til andre medlemsstater eller til tredjelande via handel med levende fugle eller produkter fremstillet heraf.
            
         
               (4)
            
            
               Rådets direktiv 2005/94/EF (3) indeholder bestemmelser om visse forebyggende foranstaltninger vedrørende overvågning og tidlig påvisning af aviær influenza samt minimumsbekæmpelsesforanstaltninger, som skal gennemføres i tilfælde af et udbrud af aviær influenza hos fjerkræ eller andre fugle i fangenskab. I henhold til direktivet skal der oprettes beskyttelses- og overvågningszoner i tilfælde af et udbrud af højpatogen aviær influenza.
            
         
               (5)
            
            
               Efter Ungarns underretning den 24. februar 2015 om et udbrud af højpatogen aviær influenza af subtype H5N8 på en bedrift med slagteænder i Békés amt, Ungarn, blev Kommissionens gennemførelsesafgørelse (EU) 2015/338 (4) vedtaget.
            
         
               (6)
            
            
               I henhold til gennemførelsesafgørelse (EU) 2015/338 skal de beskyttelses- og overvågningszoner, som Ungarn har oprettet i overensstemmelse med direktiv 2005/94/EF, som minimum omfatte de områder, der er angivet som beskyttelses- og overvågningszoner i bilaget til gennemførelsesafgørelsen. Gennemførelsesafgørelse (EU) 2015/338 anvendes indtil den 26. marts 2015.
            
         
               (7)
            
            
               De midlertidige beskyttelsesforanstaltninger, der blev indført som følge af udbruddet i Ungarn, er nu blevet taget op til fornyet vurdering i Den Stående Komité for Planter, Dyr, Fødevarer og Foder, og de områder, som er omfattet af restriktioner, kan nu beskrives mere præcist.
            
         
               (8)
            
            
               For at hindre unødige forstyrrelser i samhandelen inden for EU og for at undgå, at tredjelande indfører uberettigede handelshindringer, er det nødvendigt at afgrænse de oprettede beskyttelses- og overvågningszoner i Ungarn på EU-plan i samarbejde med denne medlemsstat og fastsætte regionaliseringens varighed.
            
         
               (9)
            
            
               Af hensyn til klarheden bør gennemførelsesafgørelse (EU) 2015/338 ophæves.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Ungarn påser, at de beskyttelses- og overvågningszoner, der er oprettet i henhold til artikel 16, stk. 1, i direktiv 2005/94/EF, som minimum omfatter de områder, der er angivet som beskyttelses- og overvågningszoner i del A og del B i bilaget til denne afgørelse.
   Artikel 2
   Gennemførelsesafgørelse (EU) 2015/338 ophæves.
   Artikel 3
   Denne afgørelse er rettet til Ungarn.
   
      Udfærdiget i Bruxelles, den 25. marts 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (EUT L 10 af 14.1.2006, s. 16).
   
      (4)  Kommissionens gennemførelsesafgørelse (EU) 2015/338 af 27. februar 2015 om visse midlertidige beskyttelsesforanstaltninger over for højpatogen aviær influenza af subtype H5N8 i Ungarn (EUT L 58 af 3.3.2015, s. 83).
   
      BILAG
      DEL A
      Beskyttelseszone, jf. artikel 1:
      
                  ISO-lande-kode
               
               
                  Med-lemsstat
               
               
                  Kode
                  (hvis denne foreligger)
               
               
                  Navn
               
               
                  Anvendelsen ophører (dato) (artikel 29 i direktiv 2005/94/EF)
               
            
                  HU
               
               
                  Ungarn
               
               
                  Postnr.
               
               
                  Område:
               
               
                  27.3.2015
               
            
                   
               
               
                   
               
               
                  5525
               
               
                  Den del af byen Füzesgyarmat og dens forstæder (i Békés amt), der ligger inden for en cirkel med en radius på 3 kilometer omkring et centrum, hvor breddegrad 47.1256 og længdegrad 21.1875 krydser hinanden.
                  Desuden den del af byen Füzesgyarmat, som ligger vest for gaderne Kossuth og Árpád og nord for gaden Mátyás.
               
               
                   
               
            DEL B
      Overvågningszone, jf. artikel 1:
      
                  ISO-lande-kode
               
               
                  Medlemsstat
               
               
                  Kode
                  (hvis denne foreligger)
               
               
                  Navn
               
               
                  Anvendelsen ophører (dato) (artikel 31 i direktiv 2005/94/EF)
               
            
                  HU
               
               
                  Ungarn
               
               
                  Postnr.
               
               
                  Område:
               
               
                  5.4.2015
               
            
                   
               
               
                   
               
               
                  4172
                  5520
                  5525
                  5526
               
               
                  Den del af Békés og Hajdú-Bihar amt, der ligger inden for en cirkel med en radius på 10 kilometer omkring et centrum, hvor breddegrad 47.1256 og længdegrad 21.1875 krydser hinanden, og som omfatter alle boligkvarterer i Füzesgyarmat og Töviskes og:
                  
                              —
                           
                           
                              en del af byen Szeghalom nord for gaderne Arany János og Kinizsi
                           
                        
                              —
                           
                           
                              hele lokaliteten Kertészsziget
                           
                        
                              —
                           
                           
                              en del af lokaliteten Biharnagybajom syd for gaderne Kossuth og Rákóczi.